CELEX: C2006/131/07
Language: da
Date: 2006-06-03 00:00:00
Title: Sag C-286/03: Domstolens dom (Store Afdeling) af  21. februar 2006  — Silvia Hosse mod Land Salzburg (anmodning om præjudiciel afgørelse fra Oberster Gerichtshof) (Social sikring af vandrende arbejdstagere — forordning (EØF) nr. 1408/71 — artikel 4, stk. 2b — særlige ikke-bidragspligtige ydelser — østrigsk ydelse, hvis formål er at sikre mod risikoen for plejebehov — kvalifikation af ydelsen og bopælskravets forenelighed med forordning nr. 1408/71 — den forsikredes ydelsesberettigede pårørende)

3.6.2006   
            
            
               DA
            
            
               Den Europæiske Unions Tidende
            
            
               C 131/4
            
         Domstolens dom (Store Afdeling) af 21. februar 2006 — Silvia Hosse mod Land Salzburg (anmodning om præjudiciel afgørelse fra Oberster Gerichtshof)
   (Sag C-286/03) (1)
   
   (Social sikring af vandrende arbejdstagere - forordning (EØF) nr. 1408/71 - artikel 4, stk. 2b - særlige ikke-bidragspligtige ydelser - østrigsk ydelse, hvis formål er at sikre mod risikoen for plejebehov - kvalifikation af ydelsen og bopælskravets forenelighed med forordning nr. 1408/71 - den forsikredes ydelsesberettigede pårørende)
   (2006/C 131/07)
   Processprog: tysk
   Den forelæggende ret
   Oberster Gerichtshof
   Parter i hovedsagen
   
      Sagsøger: Silvia Hosse
   
      Sagsøgt: Land Salzburg
   Sagens genstand
   Anmodning om præjudiciel afgørelse — Oberster Gerichtshof — fortolkning af artikel 4, stk. 2b, og artikel 19 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996 (EFT L 28, s. 1), samt af Rådets forordning (EØF) nr. 574/72 af 21. marts 1972 om regler til gennemførelse af forordning nr. 1408/71, som ændret og ajourført ved forordning nr. 118/97 — lovgivning i en delstat (Salzburg), hvorefter retten til ydelser, der dækker risikoen for plejebehov for så vidt angår et handicappet barn, der er familiemedlem til en arbejdstager, er underlagt et bopælskrav — begrebet særlig ikke-bidragspligtig ydelse — fortolkning af artikel 7 i Rådets forordning nr. 1612/68 (EØF) af 15. oktober 1968 om arbejdskraftens frie bevægelighed inden for Fællesskabet (EFT 1968 II, s. 467) — social fordel
   Konklusion
   
               1)
            
            
               En plejeydelse som den, der er fastsat i Salzburger Pflegegeldgesetz, udgør ikke en særlig ikke-bidragspligtig ydelse i den forstand, hvori udtrykket er anvendt i artikel 4, stk. 2b, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, men en ydelse i anledning af sygdom i den forstand, hvori udtrykket er anvendt i forordningens artikel 4, stk. 1, litra a).
            
         
               2)
            
            
               Et familiemedlem til en arbejdstager, der er beskæftiget i delstaten Salzburg, og som er bosat sammen med sin familie i Tyskland, kan kræve, at den kompetente institution på det sted, hvor arbejdstageren er beskæftiget — såfremt den pågældende opfylder de øvrige betingelser for tildeling — udbetaler en plejeydelse som den, der udredes i medfør af Salzburger Pflegegeldgesetz, som en kontantydelse i anledning af sygdom i henhold til artikel 19 i forordning nr. 1408/71, for så vidt som familiemedlemmet ikke er berettiget til en tilsvarende ydelse i medfør af lovgivningen i den stat, på hvis område den pågældende er bosat.
            
         
      (1)  EUT C 226 af 20.9.2003.